Brugerrådsmøde GIC, den14. september 2022, kl. 19.00 – 21.00

**Hvor:** Greve idrætscenter, Glasburet

**Deltagere:** Merete Woll (Greve Strands Bridgeklub), Jørgen Nielsen (Formand), Britt Berantzino (Greve Linedance), Henrik Perregaard (IFK), Jette Nielsen (Op på dupperne), Sussie Busk Hansen (Greve Gymnastik og Trampolin), Ronni Nielsen (Greve Håndbold), Knud Høyer (Greve Atletik), Bjarne Juhl Jensen (Greve Fitness), Sara Lethan Abild (K&F administration), Carsten Møller (Greve Tennis), Jes Castor Sørensen (GSB)

**Afbud:** Preben Larsen (Greve bordtennis), Thomas Elsgaard (Greve Trim), Brian Lemmeke (Greve Fodbold)

**Deltager i spisning fra kl. 18.30-19.00:** Jørgen Nielsen (Formand), Jes Castor Sørensen (GSB), Britt Berantzino (Greve Linedance), Henrik Perregaard (IFK), Jette Nielsen (Op på dupperne), Ronni Nielsen (Greve Håndbold), Sussie Busk Hansen (Greve Gymnastik og Trampolin), Bjarne Juhl Jensen (Greve Fitness), Sara Lethan Abild (K&F administration), Carsten Møller (Greve Tennis), Knud Høyer (Greve Atletik)

**Spisning afbud:** Merete Woll (Greve Strands Bridgeklub), Preben Larsen (Greve bordtennis), Thomas Elsgaard (Greve Trim), Brian Lemmeke (Greve Fodbold)

**Dagsorden**

Jørgen indleder mødet med at pointere, at det forventes, at brugerrådsrepræsentanterne deltager i de fire årlige møder. Det er den måde brugerrådet fortsat kan have selvbestemmelse og indflydelse på beslutninger vedrørende GIC.

1. **Godkendelse af dagsorden**

Dagsorden er godkendt.

1. **IFS redegør for deres virke og tilbud til foreningerne**

Morten Wagner Reinhardt, leder af Idræts- og FritidsSekretariatet (IFS) fortæller kort om IFS’s arbejde. IFS vil gerne gøre opmærksom på, at de er til for at understøtte foreningerne. IFS kan for eksempel hjælpe med fundraising til udviklingsinitiativer og faciliteter. Sekretariatet har erfaring og overblik over fundingmuligheder. IFS vil gerne hjælpe med at tale med fonde og samarbejdspartnere og med selve ansøgningen. IFS er opmærksomme på, at frivilligheden er under pres, og de vil gerne hjælpe med at gøre det lettere at være frivillig.

Sussie foreslår, at punktet tages med på kommende brugerrådsmøder. Hvis der er noget, vi som foreninger i GIC vil samarbejde om, så tager foreningerne fat i GIC. Knud nævner også, at det er godt med samarbejde om udviklingsinitiativer på tværs af foreninger.

Ronni pointerer, at der ikke skal udvikles for udviklingens egen skyld. Der skal fortsat være fokus på drift i foreningerne og det at komme tilbage efter corona. Vi skal sikre, at tiden bliver brugt rigtigt i foreningerne, så det kommer medlemmerne mest til gode.

Jørgen spørger til, hvorfor IFS arrangerer gåture med efterfølgende kaffe og kage. Morten forklarer, at det er et initiativ under DGI, som har fokus på gåfællesskaber. Det understøtter IFS og får initiativerne ud at leve i foreningerne, for eksempel Greve Karate og Greve Trim.

Sussie spørger til, om IFS kan producere noget materiale, der kan hjælpe med at tiltrække unge. Desuden bliver mange foreninger spurgt til at stille op til forskellige arrangementer, for eksempel Frivilligdagen på Greve Gymnasium. Kan IFS være repræsentant til dette i stedet?

I GIC er det lykkedes at skaffe eksterne midler til for eksempel strandhåndboldbanen. Punktet tages på Forretningsudvalgsmøde i GIC. Hvis der er nogle ideer i forretningsudvalget eller brugerrådet, vil Jørgen kontakte Morten for eventuelt samarbejde.

1. **Redegørelse omkring personalesituationen i GIC**

Pernille Hald Olsen er stoppet i GIC sommeren 2022. Sara Abild og Tenna Thude fra Kultur og Fritid har sagt op og stopper med hhv. udgangen af september og oktober.

En teknisk servicemedarbejder er fraværende i en længere periode, så Dennis Hald Olsen skal dække ind for ham. Med andre ord er personalesituationen i GIC udfordret.

Jørgen spørger brugerrådet, om der er nogen, der i den kommende tid er villige til at gøre en ekstra indsats i GIC. Hvis man er interesseret, skal Jørgen kontaktes inden den 21. september. Herefter sender Jørgen et forslag til en overgangsordning til brugerrådet indtil personalesituationen bliver stabil igen.

1. **Forslag til mere frihed i drift og vedligehold i GIC**

Politikerne har sagt, at de vil give mere selvbestemmelse til idrætten. Administrationen har på den baggrund lavet forslag til politisk niveau. Forslaget indebar blandt andet fuld overførselsret. Forslaget gik igennem fagudvalg men ikke igennem ØU og BY. Det er frustrerende.

Jørgen foreslår, at vi i den kommende tid fokuserer på driften grundet ressourcesituationen omkring GIC. Igangsatte projekter gennemføres, men herefter fokuseres der på drift indtil personalesituationen er stabiliseret. Ronni understøtter, at der lige nu ikke er overskud til meget udvikling. Der skal være fokus på driften i foreningerne.

1. **Forligspartiernes budgetforslag. Herunder parkeringspladsen**

GIC er ikke ramt i budgetforslaget. Forslaget skal andenbehandles den 3. oktober 2022.

Af besparelser der vedkommer idrætsforeningerne kan nævnes nedlæggelse af sommerferieaktiviteter og åben skole. Etablering af fodboldhus bliver udsat. Brugerrådet indsender ikke et høringssvar til budgetforslaget.

Teknik og Miljø har fået lavet tre forslag til ny parkeringsplads. Forslagene blev behandlet på BY juni 2022, men forslagene blev ikke vedtaget. FU har skrevet til CTM og spurgt, om man kan lave en mindre justering og regulere lyskrydsets grøntid ved kø ud fra GIC.

1. **Revurdering af tidligere anbefaling vedrørende rengøring**

Da Brugerrådet behandlede sagen sidst, var der nogle ting, vi ikke var opmærksomme på. FU har haft møde med rengøringskoordinator Pia Nitz. Det har vist sig, at der er ting i rengøringsaftalen, som ikke overholdes ved nuværende løsning. Det gælder for eksempel rengøring over to meters højde, der ikke bliver gjort i dag.

Der er en drøftelse af rengøring og tidligere høringssvar. Flere nævner, at der ligger meget støv ovenpå ventilationsanlæg i aktivitetslokalerne, og at bjælkerne i hal 3 og 4 også må være meget beskidte. Før rengøringen blev hjemtaget blev den varetaget af et rengøringsfirma. Her blev der heller ikke gjort rent i højden.

Der er en drøftelse af, hvorvidt det vil være godt at få lavet en kravsspecifikation i forbindelse med et udbud, som et eksternt firma vil kunne holdes op på. Knud påpeger, at der ved indgåelse af ny kontrakt tages højde for standen. Det skal vi være opmærksomme på. Hvis der ikke er gjort rent i højden i mange år, så skal det nulstilles inden et nyt firma kan starte en driftsopgave.

Carsten spørger til hvor meget der gøres rent i for eksempel Tune og Karlslunde. Samtidig spørger Carsten til om det er muligt at bibeholde nuværende løsning med hjemtaget rengøring og tilføje rengøring i højden for eksempel ved eksternt firma.

Sussie spørger til sanktionsmuligheder. Hvordan kan vi tillade, at der ikke gøres rent i højden? Henrik har haft dialog med Allan om regning på ekstra rengøring, der har vist sig meget høj.

Forretningsudvalget er af Pia Nitz blevet lovet, at de får udbudsmaterialet til gennemsyn inden det sendes i udbud.

Brugerrådet holdt efter afstemning fast i tidligere afgivet høringssvar med bemærkning om, at brugerrådet ønsker, at der også gøres rent over to meter, og at der findes en løsning på dette. Sara orienterer Allan og Pia fra CTM om denne tilføjelse.

1. **Evaluering af Langsidens funktion og tilbud i forhold til foreningerne**

Der er flere foreninger, der ønsker en mere positiv dialog fra forpagters side.

Forpagter har fået fremsendt liste med særarrangementer i sæsonen. Foreningerne må dog gerne tage fat i forpagter, hvis de kan sige noget om forventet antal deltagere til arrangementet. På den måde vil forpagter være bedre forberedt. Der er flere, der har en oplevelse af, at der ofte er meget kø. Måske skal det afstemmes med hvor meget personale, der er på arbejde. Flere foreninger har også prøvet, at forpagter er løbet tør for mad under særarrangementer. Det virker til, de nogle gange har svært ved at følge med.

Flere foreninger spørger til grænsen for indtag af mad på matriklen. Hvis foreninger har spurgt forpagter, og denne ikke kan levere mad til et arrangement, må de gerne købe mad udefra. Enkeltpersoner må gerne medbringe egen mad og drikke på matriklen. Foreninger må ikke sælge mad og drikke, kun i samarbejde med forpagter som angivet under klubhussalg i kontrakten.

Forpagter udbyder ikke en dagens børneret som angivet i kontrakten.

Jørgen tager en dialog med forpagter om ovenstående. Samtidig skal det være tydeligt, hvornår forpagter skal have endeligt deltagerantal til arrangementer. Hvis der er indgået skriftlige aftaler skal disse overholdes.

1. **Opsummering af udførte opgaver i år samt nye projekter**

Udførte opgaver i år

* Nyt tag på laden
* Nyt skilt på stadionindgang
* Renovering af speakerpulten i hal 1
* Køle-frost rum og container til Langsiden
* Videoovervågning stadion
* Renovering af tennisbane 1 og 2
* Haloptællingssystem
* Pannabane

Greve Fodbold skal sætte pannabanen op. Asfalteringen er lavet. Jørgen orienterer fodbold.

* Stier, trapper og træningsstativer på jordhøjen
* Vinderpodie, jumpboks m.m.

Forslag til nye projekter

* Renovering af tennisbane nr. 3
* Nye håndboldmål i blå / hvid farve
* Pokalskab til håndbold i hal 1

Alle ovenstående projekter var ikke blevet gennemført, hvis brugerrådet ikke havde mulighed for at råde over egne penge. Derfor er det vigtigt med opbakning fra et samlet brugerråd.

Jørgen fortæller, at der i de reviderede retningslinjer for idrætspuljen er lavet en bemærkning om, at hvis foreninger søger idrætspuljen om materiel, der skal opsættes i GIC, skal det godkendes af forretningsudvalget. Det er for at undgå episoder som for eksempel Pannabanen, hvor fodbold havde fået tilskud fra idrætspuljen til banen, men ikke havde afklaret hvor banen kunne stå og med hvilket underlag.

1. **Forespørgsel fra TM angående lågen mod håndværkerbyen**

Der er et hegn på venstre side af lågen mod håndværkerbyen. Hegnet er klippet op. Ronni foreslår at lave et hegn med lavt hul ligesom på fodboldbanen. Punktet tages op på brugerrådsmøde den 1. december, hvor der er etableret videoovervågning. Lige nu bliver hegnet og lågen ødelagt kort tid efter den er repareret.

1. **Valg af repræsentant til IR puljeudvalg**

Idrætsrådet har bestemt, at puljeudvalget skal nedsættes med repræsentanter fra Tune IF, Karlslunde IF og Greve IF. Greve IF synes, at det skal være en repræsentant fra hele GIC. Derfor er punktet taget med på brugerrådsmøde. Jørgen spørger til, om der er nogle, der er interesseret i at sidde i puljeudvalget.

Brugerrådet vælger enstemmigt Ronni til puljeudvalget. Flere pointerer, at det er positivt, at Ronni har erfaring med puljefordeling.

1. **Eventuelt**

Ronni: Der er en LED pulje i Greve Kommune. Ronnie foreslår at denne søges med henblik på bedre belysning i hal 1. Ikke kun som en standardløsning, men også med mulighed for at skifte lys osv.

Der er heller ikke LED belysning i hal 2 og i tennishallen. Forretningsudvalget går videre med dette til CTM.

Foreningerne gav en mundtlig orientering rundt om bordet med status på medlemstal og situationen efter corona. Der er medlemstilbagegang i tennis, atletik og til dels badminton og seniorsport. Der er medlemsfremgang i bridge, håndbold og gymnastik. Medlemstallet er stabilt i fitness, IFK og linedance.

Jørgen gør opmærksom på, at der er 14 dage til fristen for at afmelde de tider, man ikke får brug for i denne sæson.